Document ID: /roh_data/filtered/fineweb-2-filterrobots_roh.jsonl.gz/64005

L'Uniun da commerzi e professiun Mustér (UCP) ha in nov president. Roland Cajacob è vegnì elegì la sonda saira a la radunanza generala sco successur d'Edgar Durschei. Lez ha sa retratg suenter sis onns sco president. Roland Cajacob è possessur e mainafatschenta da l’interpresa Cajacob Projects ed è fin ussa stà il cassier da l'UCP.
Sco ch'il president partent Durschei ha declerà en la radunanza saja l'UCP il mument uschè gronda sco anc mai cun 106 commembras e commembers.